open-index/open-wikipedia-markdown huggingface dataset:
Mikko Tähtinen

**Mikko Ilmari Tähtinen** (6. elokuuta 1914 Helsinki – 18. lokakuuta 2003 Helsinki) oli suomalainen insinööri, yritysjohtaja ja vuorineuvos.

Tähtisen vanhemmat olivat johtaja Ilmari Tähtinen ja Siiri Amanda Heiniö ja puoliso vuodesta 1941 Taimi Annikki Muttilainen. Ylioppilaaksi Tähtinen tuli 1932 ja valmistui diplomi-insinööriksi 1936. Hän työskenteli Suomen Raakasokeritehdas -yhtiön ja  Kumiteollisuus-yhtiön palveluksessa ja sitten vuodesta 1944 Oulu-yhtiön palveluksessa. Vuonna 1951 hänestä tuli Oulu-yhtiön sellutehtaan tekninen johtaja, 1954 yhtiön Nuottasaaren tehtaan yli-insinööri ja 1960 yhtiön varatoimitusjohtaja. Kajaani-yhtiön toimitusjohtajaksi Tähtinen siirtyi 1962 ja jäi eläkkeelle tehtävästä 1978. Vuorineuvoksen arvon hän sai 1970. 

## Lähteet
Eva Runefelt

**Eva Runefelt** (s. 1953) on ruotsalainen kirjailija. Esikoisteos, romaani *I svackan*, ilmestyi 1975. Se kertoo nuoren tytön kehityksestä. Novellikokoelma *Hejdad tid* ilmestyi kahdeksan vuoden kuluttua. Runokokoelmia hän on julkaissut harvakseltaan.

## Palkinnot ja tunnustukset
* Dobloug-palkinto
* Svenska Dagbladetin kirjallisuuspalkinto 1994
* Nils Ferlinin palkinto 1999
* Sveriges Radios lyrikpris 1982

## Teokset
* I Svackan, 1975
* En kommande tid av livet, 1975
* Åldriga och barnsliga trakter, 1978
* Augusti, 1981
* Ur mörkret, 1983, Stina Strandbergin kanssa
* Längs ett oavslutat ögonblick, 1986
* Hejdad tid, 1994
* Mjuka mörkret, 1997
* De tretton stegen, 1998
* I djuret, 2001
* I ett förskingrat nu, 2007
* Minnesburen, 2013
* Ur världen, 2020

### Suomennetut teokset
* *Hennyn kaipaus*: kuunnelma (*Hennys längtan*), suom. Helinä Achrén, Helsinki: Yleisradio 1980

### Suomennettuja runoja
Pia Koskinen-Launosen suomentamia Runefeltin runoja on julkaistu *[[Parnasso]]ssa* (nro 2003: 1).
* Autius
* Etäisyyden sisin
* Hautaaminen kolmantena adventtina (Gravsättning tredje advent)
* Lamentatio
* Leijonanhetki : 1-4
* Nukkuva nainen (Vermeer) (Sovande kvinna (Vermeer))
* Sulkeutunut : 1-3
* Tiinalle (För Tiina)
* Unikkokuolema

## Lähteet
Eino Vikström

**Eino Kristoffer Vikström** (7. joulukuuta 1901 Pukkila – 3. syyskuuta 1966 Lahti) oli suomalainen puuseppä, yrittäjä, yritysjohtaja ja vuorineuvos.

Vikströmin vanhemmat olivat poliisi, postinhoitaja Karl Gustaf Vikström ja Mathilda Karlsson ja puoliso vuodesta 1926 Aino Impi Nikkilä. Vikström kävi kansakoulun ja tuli 1918 puusepän oppipojaksi Lahden Puuseppätehdas -yhtiöön. Varusmiespalveluksensa jälkeen 1921–1923 hän toimi kuitenkin poliisina Helsingin poliisilaitoksella. Puusepäksi hän palasi Matti Metson puusepänliikkeen toisena omistajana Lahdessa ja lunasti yhtiön itselleen 1927. Seuraavana vuonna siitä tuli Lahden Puukalusto -osakeyhtiö. Eino Viktrömin pojan Timo Vikströmin johtamana perustettu Iskukaluste-yhtiö laajensi yrityksen toimintaa, mutta perheyhtiön ydinyritystä isä johti kuolemaansa asti. Vikström sai teollisuusneuvoksen arvon 1957 ja vuorineuvoksen arvon 1966. 

## Lähteet
Mustameduusakala

**Mustameduusakala** (*Centrolophus niger*) on meduusakaloihin kuuluva kalalaji. Sitä tavataan lauhkeista valtameristä niin pohjoiselta kuin eteläiseltäkin pallonpuoliskolta.

## Koko ja ulkonäkö
Mustameduusakala voi kasvaa suurimmillaan 110&ndash;150 cm pitkäksi ja tyypillinen pituus on noin 60 cm. Ruumiinrakenteeltaan laji on pitkänomainen ja tylppäkuonoinen. Kalan silmät ovat suuret. Mustameduusakalan selkä- ja peräevät ovat pitkät ja pyrstöevä on kuunsirpinmuotoinen tai hieman haarautunut. Mustameduusakala on väriltään hyvin tumman ruskea, lähes musta, ja ruumiissa voi olla sinertävä vivahde. Vatsa on muuta ruumista vaaleampi.

## Levinneisyys ja elintavat
Mustameduusakalan levinneisyysalue on hyvin laaja sitä tavataan Pohjois-Atlantilla idässä Norjasta Espanjaan ja lännessä Nova Scotiasta Massachusettsiin sekä Välimerestä. Eteläisellä pallonpuoliskolla laji elää Argentiinasta Tyynenmeren kaakkoisosiin. Mustameduusakala liikkuu useimmiten 300&ndash;700 metrin syvyydessä ja syvimmillään sitä on tavattu noin 1&nbsp;100 metrin syvyydessä. Nuoret yksilöt liikkuvat lähempänä pintaa usein meduusojen, salpojen tai hylkytavaran seassa. Mustameduusakala syö meduusojen, salpoja, äyriäisiä ja kaloja. 

Mustameduusakala on hyvä ruokakala, mutta ei kaupallisesti kovin merkittävä.

## Lähteet
Age of Empires IV

**Age of Empires IV** on Relic Entertainmentin kehittämä ja Xbox Game Studiosin julkaisema strategiapeli. Peli julkaistiin Windowsille 28. lokakuuta 2021.
Peli on *[[Age of Empires (pelisarja)|Age of Empires]]* -pelisarjan neljäs osa.

## Pelaaminen
Suurin osa pelin mekaniikoista tulee suoraan Age of Empires II:sta . Esimerkiksi resurssit vaativat pudotuspaikkoja, kivi tuodaan takaisin resurssiluetteloon ja munkit voivat käännyttää yksiköitä. Kun pyhäinjäännös on munkin hallussa, he voivat käännyttää yksiköitä pienellä vaikutusalueella. Tätä mekaniikkaa suunniteltiin *Age of Empires II*:een, mutta sitä ei lisätty lopulliseen peliin.

Julkaisupäivänä pelattavia sivilisaatioita on kahdeksan kappaletta, jotka ovat: englantilaiset, kiinalaiset, mongolit, Delhin sulttaanikunta, ranskalaiset, Abbasidikalifaatti, Pyhä saksalais-roomalainen keisarikunta sekä Moskovan ruhtinaskunta.

## Kehitys
Microsoft tiedotti 21. elokuuta 2017, että Relic Entertainment kehittäisi *Age of Empires IV*:n. Microsoftin Gamingin varatoimitusjohtaja Phil Spencer vahvisti 11. kesäkuuta 2019, että *Age of Empires IV* on vielä kehitysvaiheessa. 14. marraskuuta 2019 X019 -tapahtumassa esiteltiin kuvamateriaalia *Age of Empires IV*:sta*.* Videolla näkyi keskiaikaista sodankäyntiä englantilaisten ja mongolijoukkojen välillä. 16. maaliskuuta 2021 Xbox julkaisi videon, jolla esiteltiin muun muassa *Age of Empires IV*:n yksiköitä, sivilisaatioita sekä kehitystä. Microsoft ilmoitti vuoden 2021 E3-tapahtumassa, että *Age of Empire IV* julkaistaisiin Xbox Game Passille tietokoneelle 28. lokakuuta 2021.

## Vastaanotto
Age of Empire IV sai posiitivisen vastaanoton. Jukka Moilanen antoi pelille arvosanan 9/10 ja kirjoitti *[[Pelaaja (lehti)|Pelaaja]]*-lehden arvostelussaan pelin muistuttavan Age of Empires II:sta ja piti tätä positiivisena asiana. Muun muassa pelisarjan kolmannen osan kotikaupunki-mekaniikan poissaolo sekä toisen osan kivi-paperi-sakset tyylisen taistelemisen paluu olivat positiivisia asioita. Kampanjan televisiodokumentteja muistuttavat välivideot olivat hänen mielestään hyviä, mutta niitä olisi saanut olla enemmän. Hän moitti joukkojen reitinhakua sekä pelin grafiikoita.

V2.fi antoi pelille kolme ja puoli tähteä ja kritisoi, että pelistä on vaikea innostua, vaikkakaan peli ei ole huonosti tehty. Kritiikkiä sai muun muassa suurten joukkojen mikromanagerointi, reitinhaku sekä tekoäly. V2.fi toivoi pelin olevan parempi 15 vuoden odottelun jälkeen. Positiivisia asioita olivat muun muassa kampanja sekä sen välivideot, joita pidettiin "hyvin onnistuneina."

## Lähteet
NFL-kauden 2021 tilastot ja palkinnot

Tämä artikkeli sisältää **[[NFL-kausi 2021|NFL-kauden 2021]] tilastoja ja palkintoja**.

## Tilastot
Tilastot sisältävät vain runkosarjaottelut.

### Pelinrakentajat

**Heitetyt jaardit**



**Syötetyt touchdownit**


### Hyökkääjät

**Juostut jaardit** 



**Juostut touchdownit**



**Kiinniotetut jaardit**



**Kiinniotetut touchdownit**



**Tehdyt kenttäpotkumaalit**



### Puolustajat

**Taklaukset**



**Säkitykset**



**Syötönkatkot**



## Palkinnot
### Viikon ja kuukauden pelaajat




## All-Pro joukkueet

## Lähteet
Secret Superstar

**Secret Superstar** on vuonna 2017 ensi-iltansa saanut intialainen hindinkielinen musikaalinen draamaelokuva, jonka on käsikirjoittanut ja ohjannut Advait Chandan ja jonka ovat tuottaneet Aamir Khan ja Kiran Rao. Elokuvan pääosissa nähdään Zaira Wasim, Meher Vij, Raj Arjun ja Aamir Khan. Elokuva kertoo kasvutarinan teini-ikäisestä tytöstä, joka haluaa tulla laulajaksi, lataa videoita YouTubeen ja peittää henkilöllisyytensä niqabilla sekä hänen suhteistaan ​​äitiinsä, isäänsä ja mentoriinsa. Elokuva käsittelee sosiaalisia kysymyksiä, kuten feminismiä, sukupuolten tasa-arvoa ja perheväkivaltaa.

Elokuva sai kriitikoilta kaiken kaikkiaan myönteisiä arvosteluja. Wasim voitti Pradhan Mantri Rashtriya Bal Puraskar -lapsinäyttelijäpalkinnon poikkeuksellisesta saavutuksesta. *Secret Superstar* sai kymmenen ehdokkuutta 63. Filmfare Awards -gaalassa, mukaan lukien paras elokuva, paras ohjaaja Chandanille, paras naispääosa Wasimille ja paras miessivuosa Khanille. Se voitti kolme Filmfare Awards -palkintoa, mukaan lukien parhaan naisnäyttelijän kriitikkopalkinto Wasimille, paras naissivuosa Vijille ja paras naislaulaja Meghna Mishralle.

*Secret Superstarista* tuli yksi kaikkien aikojen kannattavimmista elokuvista. Se tuotti 9,65 miljardia rupiaa maailmanlaajuisesti 150 miljoonan rupian budjetilla, ja sijoitetun pääoman tuotto oli yli 6000 %. Elokuva oli myös eniten tuottanut intialainen elokuva, jossa on naispäähenkilö, eniten tuottanut vuoden 2017 hindielokuva, neljänneksi eniten tuottanut intialainen elokuva maailmanlaajuisesti ja toiseksi eniten tuottanut intialainen elokuva ulkomailla. Kiinassa se oli viidenneksi eniten tuottanut ulkomainen elokuva vuonna 2018 ja toiseksi eniten tuottanut ei-englanninkielinen ulkomaalainen elokuva koskaan (*[[Dangal (elokuva)|Dangalin]]* jälkeen).

## Näyttelijät

## Soundtrack

## Lähteet

## Aiheesta muualla
* 
*
Ruotsin radion runopalkinto

**Ruotsin radion runopalkinto** (*Sveriges Radios lyrikpris*) on Ruotsin radion vuosittain jakama palkinto. Palkintoa on jaettu vuodesta 1958.

## Palkitut

## Lähteet
Palkitut vuoteen 2012, Sveriges Radio 

### Viitteet
Risto Santti

**Risto Seppo Sakari Santti** (14. helmikuuta 1942 Akaa – 29. huhtikuuta 2021 Turku) oli Turun yliopiston anatomian professori.

Santti valmistui Turun yliopistosta lääkäriksi 1967 ja väitteli samassa paikassa lääketieteen ja kirurgian tohtoriksi 1967. Hänen väitöskirjansa aihe oli *Marsun maksan kynureninformamidaasi*. Santti opiskeli Yhdysvalloissa Harvard Medical Schoolissa 1969–1970 ja toimi vierailevana tutkijana Pohjois-Carolinassa sijaitsevassa National Institute of Environmental Health Sciencesissa 1987–1988. Ensimmäinen vierailun aikana vallinnut yhteiskunnallinen kuohunta teki Santista sosiaalista vastuuntuntoa kannattavan ihmisen koko eliniäkseen. Vierailut myös suuntasivat hänen tutkimustyötään ajankohtaisiin solubiologian kysymyksiin.

Turun yliopisto oli Santin työpaikka yli 30 vuoden ajan. Hän työskenteli anatomian apulaisprofessorina 1975–1998 ja anatomian professorina 1998–2006. Lisäksi hän oli lääketieteellisen tiedekunnan varadekaani 1996–1998 ja biolääketieteen laitoksen johtaja 2002–2006. Sivutoimenaan Santti oli yksi Hormos Medical oyj:n perustajista, tieteen keskustoimikunnan jäsen 1974–1976 ja 1980–1985, Korkeakouluneuvoston varapuheenjohtaja 1977–1980, valtion lääketieteellisen toimikunnan puheenjohtaja 1980–1985 sekä Naantalin ympäristönsuojelulautakunnan jäsen 1984–1990. Santti sai useita lääke- ja elintarvikealan patentteja keksinnöilleen.

Tutkijana Santti keskittyi estrogeenin ja samalla tavoin vaikuttavien ympäristökemikaalien vaikutusten määrittämiseen hiiri-, rotta- ja ihmiskoiraissa. Hän kirjoitti yhdessä eläintieteilijä Rauno Tenovuon kanssa teokset *Ympäristön haitat terveydelle* (Otava 1985) ja *Terveys ja ympäristö* (WSOY 1988). Santin yhdessä muiden kanssa toimittamia kirjoja ovat *Muuttuva ympäristö ja terveys* (1992), *Miehen terveys : maskuliinisuuden onni ja kirous* (1995) ja *Terveysvaikutteiset elintarvikkeet : ruokaa, lääkettä vai markkinointia?* (1998). Tieteellisiä julkaisuja Santilla on noin sata. Eläkkeelle jäätyään hän kirjoitti yhdessä Martin Paneliuksen ja Jarkko S. Tuusvuoren kanssa 760 sivuisen järkäleen *Käsikirja* (Teos 2013), joka kertoo lähes kaiken ihmisen käden anatomiasta, evoluutiosta, kulttuurihistoriasta ja kosketuksen merkityksestä.

## Lähteet
A Storm to Come

**A Storm to Come** on saksalaisen a cappella -metalliyhtye Van Canton debyyttialbumi, joka julkaistiin 10. tammikuuta 2007.
## Kappaleet
# 
# 
# 
# 
# 
# 
# 
# 
# 

## Arvostelut
* Imperiumi: 4/10

## Lähteet

## Aiheesta muualla
* 
*
The Heavy Entertainment Show

**The Heavy Entertainment Show** on brittiläisen muusikon Robbie Williamsin yhdestoista studioalbumi, joka julkaistiin 4. marraskuuta 2016.
## Kappaleet
# 
# 
#  
#  
#  
#  
#  
#  
#  
# 
# 

## Lähteet
The Christmas Present

**The Christmas Present** on brittiläisen laulajan Robbie Williamsin joulualbumi, joka julkaistiin 22. marraskuuta 2019.
## Kappeleet
### Levy 1: Christmas Past
# 
#  
# 
# 
# 
# 
#  
# 
# 
#  
# 
#  
# 

### Levy 2: Christmas Future
# 
# 
# 
#   
# 
# 
# 
# 
# 
#  
#  

## Lähteet
Daite tank (!)

**Daite tank (!)** (, suom. *antakaa tankki*) on venäläinen rock-yhtye Kolomnasta. Sen perustivat Dmitri Mozžuhin ja Aleksandr Romankin vuonna 2007. Nykyään yhtyeeseen kuuluvat laulaja Dmitri Mozžuhin, kitaristi Maksim Kulša, basisti Sergei Akimov, saksofonisti Aleksandr Timofejev sekä rumpali Ilja Gerasimenko.
Vuoteen 2011 saakka yhtye tunnettiin englanninkielisellä nimellä "Give Us A Tank (!)". Nimi tulee GTA 3 -videopelin huijauskoodista "giveusatank". Se käännettiin myöhemmin venäjäksi, jotta se olisi venäläisyleisölle helpompi lausua ja muistaa.

## Jäsenet

### Nykyiset jäsenet

* Dmitri Mozžuhin (Дмитрий Мозжухин) - laulu, kitara
* Maksim "Sonnyi" Kulša (Максим Кульша) - kitara
* Sergei "Raen" Akimov (Сергей Акимов) - basso
* Aleksandr Timofejev (Александр Тимофеев) - saksofoni
* Ilja Gerasimenko (Илья Герасименко) - rummut

### Entiset jäsenet

* Aleksandr Romankin (Александр Романкин) - kitara
* Juri Gajer (Юрий Гаер) - kitara
* Viktor Dryžov (Виктор Дрыжов) - lyömäsoittimet 

## Diskografia

### Studio -albumit

### Singlet

## Lähteet
Opel Astra L

**Opel Astra L** on Opel Astran kuudennen sukupolven malli, jota on valmistettu vuodesta 2021 lähtien.

## Opel Astra L (2021–)

Kuudennen sukupolven Astra esiteltiin viisiovisena hatchbackina heinäkuussa 2021. Se perustuu samalle EMP2-perusrakenteelle kuin esimerkiksi Peugeot 308. Mitat eivät kuitenkaan muuttuneet merkittävästi edeltäjään verrattuna. Akseliväli kasvoi reilulla senttimetrillä, leveys viidellä senttimetrillä ja kokonaispituus ainoastaan neljällä millimetrillä. Keulan muotoilu noudattelee valmistajan uutta Vizor-ilmettä. Ohjaamossa on kaksi 10-tuumaista näyttöä, joista toinen on kuljettajan edessä sijaitseva mittaristonäyttö ja toinen puolestaan kojelaudan keskellä oleva kosketusnäyttö. Valmistaja kutsuu ratkaisua nimellä Pure Panel. Automaattivaihteisissa malleissa ei ole perinteistä vaihdekeppiä, vaan ainoastaan pienikokoinen ajosuunnan valitsin. Farmarimalli Sports Tourer esiteltiin marraskuussa 2021.

Vuoden 2022 Euro NCAP -kolaritestistä Astra sai tulokseksi neljä tähteä viidestä. 

Bensiinimoottorivalikoimassa ovat kolmesylinterinen 1,2-litrainen (110/130&nbsp;hv) ja nelisylinterinen 1,6-litrainen, joka on aina lataushybridimalli ja siitä on valittavana kaksi tehovaihtoehtoa (180/225&nbsp;hv). Dieselmoottori on 1,5-litrainen (130&nbsp;hv). Voimansiirtona on moottorista riippuen kuusivaihteinen manuaalivaihteisto tai kahdeksanportainen automaattivaihteisto. 

## Lähteet

## Aiheesta muualla
Rikinkeltainen taivas (elokuva)

**Rikinkeltainen taivas** () on Claes Olssonin ohjaama suomalainen draamaelokuva vuodelta 2021. Elokuva perustuu Kjell Westön samannimiseen romaaniin vuodelta 2017. Elokuva sai ensi-iltansa 5. marraskuuta 2021.

Elokuvassa Frej-nimisen kirjailijan lapsuudenystävää Alexia puukotetaan, minkä seurauksena Frej alkaa muistella nuoruuttaan, jolloin hän tutustui Alexiin sekä tämän siskoon Stellaan.

## Rooleissa

## Arvosteluja

## Lähteet
Hunterdonin piirikunta

**Hunterdonin piirikunta** () on Yhdysvaltojen New Jerseyn osavaltiossa sijaitseva piirikunta. Sen väkiluku oli 128&nbsp;947 vuonna 2020. Piirikunnan hallintokeskus on Flemingtonin kunta ja suurin kunta on Raritan Township. Piirikunta on perustettu 1714.

## Lähteet

## Aiheesta muualla
Liettuankohokki

**Liettuankohokki** (*Silene borysthenica*) on Itä-Euroopassa ja Aasiassa kasvava kohokkilaji. Sen lähilajeja on muun muassa läntisessä Euroopassa kasvava arokohokki (*Silene otites*). Kasvi on kaksivuotinen, 30–60 senttimetriä korkeaksi kasvava, karvainen. Varsi on pysty ja haaraton-vähähaarainen. Ruusukelehdet ovat vastapuikeita, 2–6 cm pitkiä, 2–5 mm leveitä. Kukinto on terttumainen ja koostuu muutaman kukan kiehkuroista. Verhiö on kellomainen, nukkakarvainen, vihertäväsuoninen. Terälehdet ovat valkoiset, noin puolitoista kertaa verhiön pituiset. Kota on pallomainen, noin kolme millimetriä halkaisijaltaan.

Liettuankohokki esiintyy alkuperäisenä Itä-Euroopassa, Euroopan puolella Venäjää, Kaukasiassa, Siperiassa, Mongoliassa ja Luoteis-Kiinassa. Ainoa havainto lajista Suomessa on etelärannikolta eräältä painolastimaalta 1880-luvulla.

## Lähteet
Norsunluurannikonsupiainen

**Norsunluurannikonsupiainen** (*Crocidura wimmeri*) on	Norsunluurannikolla elävä päästäislaji.

Norsunluurannikonsupiainen on luultavasti kotoperäinen laji Norsunluurannikon eteläosassa, jossa sitä on tavattu Adiopodoumen lähellä ja Bancon kansallispuistossa. Sitä on tavattu kosteassa, suomaisessa metsässä lähellä rannikkoa, sekä ikimetsässä. Adiopodoumesta on hakattu paljon metsää maatalousmaaksi, ja samalla on saatettu tuhota tälle lajille sopivat elinympäristöt, jolloin kansallispuisto on sen viimeinen suojapaikka.

## Lähteet
Christa Renwall

**Christa Renwall** (s. 1978 Kauniainen) on laulaja ja vocal coach joka levyttää omaa musiikkiaan taiteilijanimellä **Cee**. Ennen suomenkielisen soolomateriaalin tekemistä Renwall lauloi englanniksi muun muassa yhtyeissä Acron ja Waldo's People, Slowin albumilla *This Is Now* ja pari kertaa euroviisukarsinnoissa.

Renwall on lisäksi vieraillut eri artistien levytyksillä taustalaulajana tai vierailevana artistina, esiintynyt oman Jumper-bilebändinsä kanssa sekä laulanut eri taustakuoroissa..

Vuonna 2013 Renwall kilpaili *[[The Voice of Finland]]* -kilpailun toisella tuotantokaudella, mutta putosi kaksintaisteluvaiheessa. Vuonna 2021 Renwall oli Cee-nimellä mukana *[[All Together Now Suomi]]* -sarjan tuomaristossa.

Renwall oli Vasemmistoliiton kunnallisvaaliehdokkaana vuonna 2021. Hän sai 67 ääntä eikä tullut valituksi.

## Diskografia
### Christa Renwall
* *Eternally* (2006) Ville Pusa & Christa Renwall
* *Fool of yourself* (2011)

### Cee
* *Joo mä osaan* (2021)

## Lähteet

## Aiheesta muualla
* Christa Renwall Discogsissa
Hero (Van Canton albumi)

**Hero** on saksalaisen a cappella -metalliyhtye Van Canton toinen studioalbumi, joka julkaistiin 26. syyskuuta 2008.
## Kappaleet
# 
# 
# 
# 
# 
# 
# 
# 
# 
# 
# 

### DVD
# The Mission Videoclip
# Battery Videoclip
# Making Of "Battery"
# Speed Of Light Videoclip
# Making Of "Speed Of Light"
# Rain Videoclip
# Brazil Video
# Studio Report
# Track by Track
# Photo Gallery

## Arvostelut
* Imperiumi: 5/10

## Lähteet

## Aiheesta muualla
* 
*
Rustokki

**Rustokki** eli **kiehkurarustokki** (*Illecebrum verticillatum*) on yksivuotinen kohokkikasvilaji, joka kuuluu ainoana rustokkien sukuun. Se on 2–20 senttimetriä korkeaksi kasvava rentovartinen ruoho, jonka varret ovat nelisärmäisiä, karvattomia, usein punertavia. Lehdet ovat pieniä ja vastakkaisia. Varren nivelkohdassa kasvaa kaksi viuhkokukintoa, joissa on kolmesta kuuteen kukkaa. Kukka on noin kahden millimetrin kokoinen ja valkoinen. Verholehdet ovat turpeat ja suipot, terälehdet hyvin pienet ja rihmamaiset.

Rustokkia esiintyy Euroopassa, etenkin länsi- ja eteläosassa, lisäksi Välimeren eteläpuolella Luoteis-Afrikassa. Pohjoismaissa se on hyvin harvinainen ja eteläinen. Rustokki kasvaa kosteilla, avoimeksi muokatuilla paikoilla.

## Lähteet

## Aiheesta muualla
* Suomen Lajitietokeskus: Rustokki – ''Illecebrum verticillatum''
* Finto: Kassu – Kasvien suomenkieliset nimet: ''Illecebrum verticillatum''
Pulsedriver

**Pulsedriver** (oik. **Slobodan Petrovic Jr.**, s. 22. helmikuuta 1974 Schleswig-Holstein, Saksa) on saksalainen DJ ja musiikkituottaja.

## Ura
Petrovicin ura alkoi 1980-luvun lopulla klubeista ja erilaisista nuorisojuhlista, joissa hän toimi DJ:nä. 1990-luvulla hän siirtyi alati isommille areenoille ja otti taiteilijanimen Tibby. Petrovicin ensimmäinen single-julkaisu oli "Twilight Zone", tuolloin hänen taiteilijanimenään oli Aqualoop. Vuonna 1997 Petrovic aloitti Pulsedriver-projektinsa, johon liittyy melodisen ja iskevän musiikin tuottaminen. Pulsedriverin debyyttisingle on "Rhythmic Trip" (1997). Ensimmäinen kaupallinen menestys oli "Kiss That Sound" (1999), jota on seurannut usea menestysjulkaisu, mukaan lukien versio Kim Wilden pop-klassikosta "Cambodia".

2000-luvun alussa Pulsedriver perusti oman levy-yhtiönsä, joka sai nimekseen Aqualoop Records. Siitä kehittyi yksi Saksan menestyneimmistä tanssimusiikin alalla. Vuonna 2013 Pulsedriver perusti toisen levy-yhtiön, Feed My Beat Recordsin.

## Diskografia
*Sequence (2001)
*Night Moves (2003)
*Selected (2005)
*Best Of (2009)
*Adventures Of A Weekend Vagabond (2010)
*Sound Of Celebration (2012)
*Sound Of Celebration (DJ Edition) (2013)
*The Single Collection (2013)
*Teamwork (2015)
*Teamwork (Club Edition) (2015)
*20 Years (2018)

## Lähteet
Tribe of Force

**Tribe of Force** on saksalaisen a cappella -metalliyhtye Van Canton kolmas studioalbumi, joka julkaistiin 26. helmikuuta 2010.
## Kappaleet
# 
# 
# 
# 
# 
# 
# 
# 
# 
# 
# 
# 
# 

### Live At Wacken 2008 DVD
# Pathfinger
# Kings Of Metal 
# Rain 
# The Bard´s Song
# The Mission
# Fear Of The Dark
# Battery
# Behind The Scenes 

## Arvostelut
* Imperiumi: 6/10

## Lähteet

## Aiheesta muualla
* 
*
Taeko Ōnuki

**Taeko Ōnuki** (, s. 28. marraskuuta 1953 Tokio, Japani) on japanilainen laulaja ja lauluntekijä. Ōnuki perusti Sugar Babe -nimisen popyhtyeen ”city popin kuninkaaksi” kutsutun Tatsurō Yamashitan kanssa vuonna 1973. He julkaisivat studioalbumin *SONGS* vuonna 1975. Kun yhtye lopetti vuonna 1976, Ōnuki julkaisi samana vuonna ensimmäisen sooloalbuminsa *Grey Skies*. 

## Diskografia
Lähde: 

## Lähteet

## Aiheesta muualla
*Taeko Ōnukin viralliset kotisivut 
*
Sainte-Anne-d’Auray

**Sainte-Anne-d’Auray** () on kunta läntisessä Ranskassa Morbihanin departementissa Bretagnen alueella. Se sijaitsee noin 45 kilometriä Lorientin kaupungista itään.

Sainte-Anne-d’Auray on Bretagnen tärkein pyhiinvaelluspaikka. Vuonna 1625 Neitsyt Marian äiti Pyhä Anna ilmestyi täällä bretagnilaiselle Yves Nikolazicille. Tämän johdosta joka kesä 26. heinäkuuta Sainte-Anne-d’Aurayssä vierailee keskimäärin 500&nbsp;000 pyhiinvaeltajaa.

Sainte-Annen basilika on rakennettu vuonna 1872. Se korvasi aiemman basilikan, joka oli käynyt pieneksi suurten kävijämäärien takia. Basilikassa on Yves Nikolazicin (1591–1645) hauta.

## Lähteet

## Aiheesta muualla
Cumberlandin piirikunta (New Jersey)

**Cumberlandin piirikunta** () on Yhdysvaltojen New Jerseyn osavaltiossa sijaitseva piirikunta. Sen väkiluku oli 154&nbsp;152 vuonna 2020. Piirikunnan hallintokeskus on Bridgetonin kaupunki ja suurin kaupunki on Vineland. Piirikunta on perustettu 1748.

## Lähteet

## Aiheesta muualla
Kehtoneilikat

**Kehtoneilikat** (*Petrorhagia*) on kohokkikasvisuku, johon kuuluu noin kolmekymmentä lajia. Niitä esiintyy Euroopassa, Makaronesiassa, Pohjois-Afrikassa ja Länsi-Aasiassa. Lähes kaikki kehtoneilikat on aiemmin sijoitettu lähisukuisiin raunikkeihin (*Gypsophila*) tai neilikoihin (*Dianthus*). Suvun kasveja ei esiinny Suomessa, ja pohjoisimmillaan niitä kasvaa Etelä-Ruotsissa, kuten Gotlannissa.

## Lajeja
* välimerenkehtoneilikka (*Petrorhagia dubia*)
* espanjankehtoneilikka (*Petrorhagia nanteuilii*)
* euroopankehtoneilikka eli kehtoneilikka (*Petrorhagia prolifera*)
* kalliokehtoneilikka eli kallioneilikka (*Petrorhagia saxifraga*)

## Lähteet

## Aiheesta muualla
* Finto: Kassu – Kasvien suomenkieliset nimet: Kehtoneilikat (''Petrorhagia'')
* Suomen Lajitietokeskus: Kehtoneilikat – ''Petrorhagia''
Warrenin piirikunta (New Jersey)

**Warrenin piirikunta** () on Yhdysvaltojen New Jerseyn osavaltiossa sijaitseva piirikunta. Sen väkiluku oli 109&nbsp;632 vuonna 2020. Piirikunnan hallintokeskus on Belvideren kunta ja suurin kunta on Phillipsburg. Piirikunta on perustettu 1824.

## Lähteet

## Aiheesta muualla
Sarajärvi (Rautjärvi ja Ruokolahti)

**Sarajärvi** on monihaarainen järvi Ruokolahden ja Rautjärven rajalla Etelä-Karjalassa. Sen pinta-ala on 2,9 neliökilometriä. Etäisyys Imatralta on 40 kilometriä pohjoiskoilliseen.

## Maantiede
Sarajärvi muodostuu suurelta osin lahdista ja salmista. Etäisyys järven eteläkolkasta pohjoiskolkkaan on yli viisi kilometriä. Järven keskiosasta pohjoiseen kulkee yli kymmenen metriä syvä alue, joka laajenee ja syvenee pohjoista kohden siten, että järven pohjoisimmassa osassa on noin yhdeksän hehtaarin laajuinen 25–27 metriä syvä alue. Myös Sarajärven eteläpuoliskolla on useita 10–15 metriä syviä alueita. Järven kaakkoinen lahti on erillään muusta järvestä.

Sarajärven rikkonaisuutta korostaa saarten runsas määrä: niitä on 21, joista 2 on alle aarin laajuisia ja 2 yli hehtaarin laajuisia. Suurimmat saaret ovat Rautsaari, Pehkosaari, Tervasaari ja Pitkäsaari.

Sarajärven pohjoisrannalla on kulttuurimaisemaa, myös muilla rannoilla on haja-asutusta. Järven kaakkoiskulman Vuorilahden pohjoisrannalla kohoaa Etelä-Karjalan korkein kohta, Haukkavuori, jonka huippu on noin 80 metriä järven pintaa korkeammalla. Haukkavuorella on arvokasta kasvillisuutta ja eläimistöä sekä historiallisia rajamerkkejä.

Sarajärveen virtaa useita laskuojia ympäristön pieniltä järviltä ja suoalueilta. Sarajärven koillispuolinen Loituma (95,8 metriä mpy) laskee Matkonlammen (95,3 metriä mpy) kautta Sarajärven koillisosan Myllylahteen. Myös järven lounaisosassa on Myllylahti, siitä alkaa Pusankoski, josta vedet virtaavat Alusjärveen (89,9 metriä mpy).

Sarajärven vesitilavuus on 22&nbsp;875&nbsp;000 kuutiometriä.

Sarajärvi (03.057.1.004) kuuluu Sarajoen valuma-alueeseen (03.057), joka on kolmannen jakovaiheen vesistö Hiitolanjoen vesistössä (03). Toinen jakovaihe on Torsanjärven valuma-alue (03.05). Sarajärvi on laajin Sarajoen valuma-alueen 23:sta vähintään hehtaarin laajuisesta vakavedestä. Sitä seuraavat Alusjärvi, Nousiinjärvi ja Iso Tervalampi.

## Lähteet
Rääpys-Rytky

**Rääpys-Rytky** on järvi Kuopiossa Pohjois-Savon maakunnassa. Sen pinta-ala on 83 hehtaaria. Etäisyys Kuopion keskustasta on 17 kilometriä länsilounaaseen.

## Maantiede
Rääpys-Rytkyn pituus etelästä pohjoiseen on kolmisen kilometriä. Järvi koostuu melko syvästä eteläisestä altaasta ja matalasta pohjoisesta altaasta. Syvin kohta, 23 metriä, sijaitsee lounaisrannan tuntumassa. Pohjoisosa on enimmäkseen alle kuusi metriä syvä. Rääpys-Rytkyn pohjoisosassa sijaitsee nimetön puolen hehtaarin laajuinen saari. Vesitilavuus on 4&nbsp;313&nbsp;000 kuutiometriä.

Rääpys-Rytkyn rannoilla on peltotilkkuja, eteläinen ranta on osin melko jyrkkä. Kaakkoisen rannan Repomäki on ylänköä, joka kohoaa noin 60 metriä järven pintaa korkeammalle.

Rääpys-Rytkyn kanssa samaan kolmannen jakovaiheen valuma-alueeseen kuuluvat Soukka-Rytky (147,7 metriä mpy) ja Rainta-Rytky (146,8 metriä mpy). Ne sijaitsevat kaakkois–luoteissuuntaisessa linjassa siten, että Soukka-Rytky on eteläisin ja Rääpys-Rytky pohjoisin. Vesi virtaa Soukka-Rytkystä Rainta-Rytkyn kautta Rääpys-Rytkyyn. Rääpys-Rytkyn luoteisrannalta lähtee Pulkinjoki luoteeseen Iso Salinjärveen (128,4 metriä mpy).

Puolisentoista kilometriä Rääpys-Rytkyltä itään sijaitsee Rytky.

Rääpys-Rytky (04.284.1.029) kuuluu Suovunjärven valuma-alueeseen (04.284), joka on kolmannen jakovaiheen vesistö Vuoksen päävesistössä (04). Toinen jakovaihe on Kallaveden yläosan alue (04.28) ja ensimmäinen on Haukiveden–Kallaveden alue (04.2). Suovunjärven alueeseen kuuluu 47 vähintään hehtaarin laajuista vakavettä, joista laajimmat ovat Naarajärvi, Suuri-Palonen-Pieni-Palonen, Iso Salinjärvi ja Rääpys-Rytky. Alueen järvistä seitsemäntoista on yli kymmenen hehtaarin laajuisia.

## Lähteet
Kellohärkki

**Kellohärkki** (*Cerastium nigrescens*) on härkkeihin kuuluva kohokkikasvilaji. Aiemmin se on yleensä yhdistetty samaan lajiin jäämerenhärkin (*Cerastium arcticum*) kanssa, mutta päätetty käsitellä eri lajina vuonna 2000. Tätä ennen Suomessa kellohärkin (aik. napahärkki) tieteellisenä nimenä on ollut *Cerastium arcticum*.

Kellohärkki esiintyy Pohjoismaissa ja Isossa-Britanniassa. Lajin tyyppirotu kasvaa vain Shetlandinsaarilla. Toinen muunnos napakellohärkki eli napahärkki (var. *laxum* (Lindblom) Brysting & Elven) kasvaa Islannissa, Färsaarilla, Norjassa, Ruotsissa ja Suomessa. Pohjoismaissa napakellohärkki on melko harvinainen ja levinneisyydeltään pohjoinen tunturikasvi. Suomessa muunnosta esiintyy vain pienellä alueella Luoteis-Lapissa, Enontekiön Kilpisjärven tuntureilla.

## Lähteet

## Aiheesta muualla
* Suomen Lajitietokeskus: Kellohärkki – ''Cerastium nigrescens''
Rytky (järvi)

**Rytky** on järvi Kuopiossa Pohjois-Savon maakunnassa. Sen pinta-ala on 1,6 neliökilometriä. Etäisyys Kuopion keskustasta on 13 kilometriä länsilounaaseen. Rytkyn kylä sijaitsee järven länsipuolella.

## Maantiede
Rytkyn ulottuvuudet ovat järven pinta-alaan nähden suuret, sillä järven kaakkoisesta pääaltaasta suuntaa luoteeseen salmeksi kaventuva pitkä vesialue, joka koukkaa edelleen koilliseen, jossa se levenee Koukelonpohja-nimiseksi vesialueeksi. Reitti Koukelonpohjan itärannalta järven eteläosan Levälahden pohjukkaan on noin 4,7 kilometriä. Rytkyn syvin kohta, 22 metriä, sijaitsee järven kaakkoisrannan tuntumassa. Salmimainen osuus on syvimmillään 7 metriä. Yli kymmenesosa järvestä on vähintään 15 metriä syvä. Vesitilavuus on 11&nbsp;341&nbsp;000 kuutiometriä.

Rytkyn keskivaiheilla sijaitsee kaksi parinkymmenen aarin laajuista mökitettyä saarta. Järven etelärannat ovat laajalti maatalouskäytössä. Salmimaisen osuuden metsäiset rannat kohoavat ylängöksi. Korkein on länsirannan Oinosenmäki, jonka huippu on noin sata metriä järven pintaa korkeammalla. Rytky lähtee alavirtaan järven itäisimmästä kolkasta Koskenniskan kohdalta. Luusuan tuntumassa on leirikeskus ja peltomaata.

Puolisentoista kilometriä Rytkyltä länteen sijaitsee Rääpys-Rytky.

Rytky (04.283.1.008) kuuluu Kaislasen valuma-alueeseen (04.283), joka on kolmannen jakovaiheen vesistö Vuoksen päävesistössä (04). Toinen jakovaihe on Kallaveden yläosan alue (04.28) ja ensimmäinen on Haukiveden–Kallaveden alue (04.2). Kaislasen alueeseen kuuluu kahdeksan vähintään hehtaarin laajuista vakavettä, joista Rytky on ainoa yli neliökilometrin laajuinen. Toiseksi laajin on Kaislanen, noin 40 hehtaaria. Muut kuusi järveä ovat alle kymmenen hehtaarin laajuisia.

## Lähteet
Lisa Risby

**Lisa Risby** (s. 1993) on ruotsalainen suunnistaja. Hän edustaa seuratasolla OK Kårea. Doksyn MM-kilpailuissa 2021 Risby voitti Ruotsin viestijoukkueessa maailmanmestaruuden. Henkilökohtaisissa kilpailuissa hän sijoittui pitkällä matkalla neljänneksi ja keskimatkalla kuudenneksi. EM-kilpailuissa Risbyn paras saavutus on 23. sija pitkällä matkalla Tessinissä vuonna 2018. Juniorien MM-kilpailuissa Risby saavutti maailmanmestaruuden pitkällä matkalla ja hopeaa keskimatkalla. Suunnistuksen maailmancupissa Risbyn paras saavutus on yhdeksäs sija keskimatkan kilpailusta vuonna 2017. Ruotsin mestaruuskilpailussa hän on saavuttanut kaksi hopeaa ja kaksi pronssia.

## Lähteet
Grand-Champ

**Grand-Champ** () on kunta läntisessä Ranskassa Morbihanin departementissa Bretagnen alueella. Se sijaitsee noin 15 kilometriä Vannesin kaupungista luoteeseen.

Kunnan alueella on yksityisomistuksessa oleva linna *Château de Penhouët*. Linnan omisti vuosina 1967–2000 saksalainen muotisuunnittelija Karl Lagerfeld. Linnassa vieraili hänen luonaan Englannin kuningataräiti kesäkuussa 1990. 

## Lähteet

## Aiheesta muualla
Alvarihärkki

**Alvarihärkki** (*Cerastium pumilum*) on härkkeihin kuuluva yksivuotinen kohokkikasvilaji. Se on 3–20 senttimetriä korkeaksi kasvava pieni ruoho, joka on nystykarvainen, tummanvihreä, usein punasävyinen. Kukintona on viuhko, jossa on 3–18 kukkaa, terälehdet ovat valkoiset, vain hieman verholehtiä pidempiä. Hedelmänä on kota, joka on kooltaan kuudesta kahdeksaan millimetriä.

Alvarihärkkiä esiintyy alkuperäisenä Euroopassa ja lähialueilla, Välimeren ja Mustanmeren ympärillä. Pohjoismaissa lajia esiintyy Etelä-Ruotsissa ja Tanskassa, yleisimmin Ruotsin Gotlannissa ja Öölannissa. Alvarihärkki kasvaa alvarisoraikoilla ja kalkkikallioilla.

## Lähteet

## Aiheesta muualla
* United States Department of Agriculture (USDA): ''Cerastium pumilum''
Lewin Brzeski (kunta)

**Lewin Brzeski** on kaupungin sisältävä maalaiskunta Brzegin piirikunnassa Opolen voivodikunnassa Puolassa. Sen väkiluku oli vuoden 2020 lopussa 12&nbsp;844. Kunnan hallintokeskus on Lewin Brzeskin kaupunki.

Lewin Brzeskin kunta jakautuu Lewin Brzeskin kaupunkiin sekä seuraaviin 20 kylään: Borkowice, Buszyce, Błażejowice, Chróścina, Golczowice, Jasiona, Kantorowice, Leśniczówka, Łosiów, Mikolin, Nowa Wieś Mała, Oldrzyszowice, Przecza, Ptakowice, Różyna, Sarny Małe, Strzelniki, Stroszowice, Skorogoszcz, Wronów. Sen pinta-ala on noin 160&nbsp;neliökilometriä. 

Tärkeimmät kunnan aluetta halkovat liikenneyhteydet ovat valtatie 94, voivodikunnan tiet 462, 459 ja 458, A4-moottoritie sekä Bytomista Wrocławiin kulkeva rautatielinja 132. Lewin Brzeskin naapurikunnat ovat Dąbrowa, Niemodlin, Olszanka, Popielów ja Skarbimierz. Sen pinta-alasta 77,3&nbsp;prosenttia on maatalousmaata ja noin yhdeksän&nbsp;prosenttia metsää.

Lewin Brzeskin kunnan väestö on pienentynyt viimeisten vuosikymmenten aikana; vielä vuonna 1995 väkiluku oli 13&nbsp;707.  Vuoden 2020 joulukuussa 50,9&nbsp;prosenttia Lewin Brzeskin kunnan asukkaista oli naisia ja 49,1&nbsp;prosenttia miehiä. Alle 18-vuotiaat muodostivat kunnan väestöstä 16,9&nbsp;prosenttia, työikäiset 62,1&nbsp;prosenttia ja eläkeikäiset 21,1&nbsp;prosenttia. Väestön keski-ikä oli 41,5&nbsp;vuotta. Vuonna 2020 kunnan työttömyysaste oli 8,8&nbsp;prosenttia.

## Lähteet

## Aiheesta muualla

*
Mällin tila

**Mällin tila** (joskus myös Melli) on Lohjan Nummella Remalan kylässä sijaitseva maatila, joka on ollut saman suvun omistuksessa yhtenäisesti vuodesta 1708. Tilan nykyinen puinen, punainen päärakennus on rakennettu 1800-luvun alussa. Kokonaispinta-ala tilalla oli vuonna 2020 71 hehtaaria, josta peltoa on 18 hehtaaria. Tilan ensimmäisenä omistaja mainitaan Paavali Jussinpoika vuonna 1540.

Remalan kylä ja Mällin talo ovat Museoviraston kulttuuriperintökohteita.

## Rakennukset
Mällin tilan puinen päärakennus on rakennettu 1800-luvun alussa ja edustaa talonpoikaistyyliä. Rakennuksessa on yhteensä 6 huonetta, joista yksi on ullakkokerroksessa. Pihamaalle johtaa suurten tammien puukuja.

Tilalla on myös vuonna 1906 rakennettu navetta noin 20 lehmälle, 1922 rakennettu talli, sekä 1936 valmistunut talousrakennus. Viljankuivaamo on vuodelta 1937. Pihapiirissä on myös toinen, nuorempi, vuonna 1927 rakennettu asuinrakennus.

## Omistajat
Mällin tilan omistajat tunnetaan vuodesta 1540 asti. Tila on ollut Heleniuksen suvun omistuksessa vuodesta 1708 asti. Tilan omistajiin kuului muun muassa viihdetaiteilija Reino Helismaan setä Kaarlo Fredrik Helenius. K. F. Helenius on myös näyttelijä Esa Saarion isoisä. Tilan on vuodesta 2020 omistanut A.P.J. Heleniuksen kuolinpesä.

## Lähteet
Kielisyrjintä

**Kielisyrjintä**, myös **lingvisismi**, on kielen tai sen variantin perusteella tapahtuvaa syrjintää. Tähän liittyvät vaikkapa ennakkoluulot tiettyä kieliryhmää kohtaan. 

Termin ”lingvisismi” () kehitti suomalainen kielitieteilijä Tove Skutnabb-Kangas 1980-luvun puolessa välissä ja määritteli sen olevan ”ideologioita ja rakenteita, joita käytetään oikeuttamaan, toteuttamaan ja jäljittelemään epätasa-arvoinen vallan ja resurssien jako eri ryhmien välillä kieleen perustuen”.

Myös yksinomaan äidinkielisten puhujien keskuudessa esiintyy toisinaan kielisyrjintää esimerkiksi jotain tiettyä aksenttia kohtaan. Yhdysvalloissa voidaan esimerkiksi tietoisesti pyrkiä välttämään newyorkilaista aksenttia tai Kaliforniaan muuttanut texasilainen näyttelijä saattaa pyrkiä puhumaan englantia sanfransiscolaisella aksentilla. 

## Suomessa
Suomessa kielisyrjintä on ollut lailla kiellettyä vuodesta 2016 lähtien. Samana vuonna julkaistiin Åbo Akademin ja oikeusministeriön toteuttama Kielibarometri, jonka mukaan 45 prosenttia suomenruotsalaisista koki tulleensa syrjityksi kielensä takia. 40 prosenttia ruotsinkielisistä oli sitä mieltä, että asenteet muita kieliä puhuvia kohtaan ovat muuttuneet kielteisemmiksi. Suomenkielisten vastaajien keskuudessa tilanne oli päinvastainen: yli 50 prosenttia oli sitä mieltä, että asenteet ovat muuttuneet positiivisempaan suuntaan. 

Saamelaislasten koulukodeissa saamelaiskielten käytöstä rangaistiin, vaikka suomalaistamispolitiikka ei koskaan ollut virallista.

## Muualla maailmassa

### Englannin kieli ja sen ylivalta
Englannin kielen laajan käytön vuoksi siihen liitetään monia ennakkoluuloja, ja ihmiset suosivat sellaista englantia, joka kuulostaa yksikielisen maan valkoisen asukkaan puhumalta. Esimerkiksi Nigeriassa ja Singaporessa, joissa kummassakin englanti on virallinen kieli, ihmiset pyrkivät puhumaan englantia brittiläisellä, amerikkalaisella tai australialaisella aksentilla, koska siihen liitetään ylenpalttisen positiivinen asenne. Afrikkalaisten, aasialaisten ja lähi-itäläisten puhumaa englantia sen sijaan karsastetaan.

Vuonna 2010 Helsingin yliopiston maatalous-metsätieteellisestä tiedekunnasta tehtiin kantelu, kun tiedekunta linjasi, että kurssien opetuskieli on englanti, mikäli kurssilla olisi yksikin vieraskielinen opiskelija. Professori Auli Hakulinen otti samassa yhteydessä kantaa yliopiston nimien kääntämiseen sanoen, että pelkkä englannin kielen käyttö ei nosta opetuksen ja tutkimuksen tasoa.

### Ruotsinsuomalaiset
Ruotsinsuomalaisten keskuudessa suomen kielen käytön kieltäminen joissakin kouluissa on aiheuttanut närää, joka eskaloitui vuonna 2020 siihen, että joukko vanhempia haastoi Ruotsin valtion oikeuteen kielisyrjinnästä. Euroopan neuvosto on kehottanut Ruotsia kieltämään kielisyrjinnän lailla, mutta maan hallitus ei ole suhtautunut tähän kovinkaan myötämielisesti.

### Kreolikielet
Kreolikieliin on historiallisesti liitetty negatiivinen leima. Kreolikielet ovat syntyneet siirtomaiden paikallisväestön ja siirtomaaisäntien kohtaamisesta. Esimerkiksi Haitin kreolia on pidetty vain huonona ranskana, vaikka kyseessä on aivan oma kielensä.

## Lähteet
Let's Go (Pony)

**Let's Go (Pony)** on yhdysvaltalaisen The Routers -yhtyeen vuonna 1962 levyttämä kappale, jonka sävelsivät Lanny ja Robert Duncan. Se nousi Billboard Hot 100 -listan 19. sijalle.

Kappale on tullut tunnetuksi taputusrytmistään, joka on hyvin suosittu urheilukannatuslauluissa muun muassa jalkapallossa:


\drums {
\set Score.tempoHideNote = ##t
\tempo 4 = 140
\clef "percussion" \stopStaff \override Staff.StaffSymbol
#'line-count = #1 \startStaff 
{hc4 hc4-> hc8-> hc8 hc4-> hc8-> hc8 hc8 hc4-> hc8-\markup { "Let's"  } hc4->-\markup { "Go"  }}
}
\header {
piece = "Let's Go (Pony) -taputusrytmi"
}


## Lähteet
Tuhat Kuolemaa Sekunnissa

**Tuhat kuolemaa sekunnissa** oli suomalainen neofolk-yhtye. Sen jäsenet olivat **Antti Paavilainen** sekä sittemmin Pyhä Kuolema -yhtyeessä soittanut **Mikko Pöyhönen**. Yhtyeen ainoaksi julkaisuksi jäi vuonna 2007 Anima Arcticalla julkaistu nimikkoalbumi *[[Tuhat kuolemaa sekunnissa (albumi)|Tuhat kuolemaa sekunnissa]]*..
 

## Diskografia

* 2007: *[[Tuhat kuolemaa sekunnissa]]*, Anima Arctica

## Lähteet

## Aiheesta muualla
* Discogs: Tuhat kuolemaa sekunnissa
Outokummun keskustaajama

**Outokummun keskustaajama** on Outokummun kaupungin keskustaajama, joka sijaitsee Pohjois-Karjalan länsiosassa.

Tilastokeskuksen taajama-aluerajauksen mukaan Outokummun keskustaajaman pinta-ala oli 10,92 neliökilometriä ja väkiluku 4&nbsp;504 vuoden 2019 lopussa. Tilastollinen taajamarajaus voi poiketa virallisesta kunnanosien rajauksesta.

Nimi Outokumpu on alkujaan tarkoittanut erikoisen muotoista paljasta mäkeä kaupunkitaajaman keskustassa. Asuinpaikkana Outokumpu oli ensin Kuusjärven kunnan Sysmän kylän kulmakunta. 1910-luvulta lähtien siitä kehittyi kuparikaivoksen ympäristön taajama. Kuusjärvi muutettiin vuoden 1968 alussa Outokummun kauppalaksi. Vuonna 1977 siitä tuli kaupunki. 

## Lähteet
Leevi Antinaho

**Leevi Antinaho** (s. 27. elokuuta 2002) on suomalainen jalkapalloilija.

Ilves-Kissojen tiedotteessa 2022 Antinahoa luonnehdittiin ”nopeaksi, taitavaksi ja hyvän pelikäsityksen omaavaksi pelaajaksi”.

## Lähteet
*
MV Oriental Dragon

**MV Oriental Dragon**, alun perin nimeltään **Sun Viking**, oli yksi kolmesta alkuperäisestä risteilyaluksesta, jotka Royal Caribbean Cruises tilasi osana varhaista laivastoaan. Alus otettiin ensimmäisen kerran käyttöön vuonna 1972. 

Sisaralustensa Song of Norway ja Nordic Prince ohella luokka koostui ensimmäisestä tarkoitukseen rakennetusta aluksesta, joka oli tarkoitettu Karibian risteilyille. Sun Viking risteili Meksikon Rivieralla 7 päivän reitillä Los Angelesista ja Karibialla San Juan Puerto Ricosta 1990-luvun alussa. Sun Viking jäi eläkkeelle 1990-luvun lopulla Royal Caribbeanilta, mutta se on edelleen käytössä muiden risteily-yhtiöiden kanssa.

## Aiheesta muualla
* https://archive.is/20120731093418/http://www.faktaomfartyg.nu/sun_viking_1972.htm
Ver Sacrum (aikakauslehti)

**Ver Sacrum** oli Wienin sesessionistien virallinen lehti vuosina 1898–1903. Sen vallankumouksellinen graafinen suunnittelu, typografia ja kuvitukset toimivat esikuvana monille myöhemmille taidelehdille.

Lehden ensimmäinen numero ilmestyi tammikuussa 1898. Kannessa oli Alfred Rollerin piirtämä kuva puusta, jonka juuret työntyvät ulos istutusastiastaan. Se oli vertauskuva siitä, että sesessionistit olivat vapautuneet Wienin Kunstlerhausin asettamista ahtaista rajoista. Lehdessä sesessionistit julistivat rohkaisevansa aikansa vapaampaa taidekäsitystä, joka ei tunne eroa ”suuren taiteen” ja ”intiimin taiteen” välillä, eikä myöskään eroa rikkaiden ja köyhien taiteen välillä. Irtiottoa symboloi myös lehden nimi *Ver Sacrum*, latinaksi ”Pyhä kevät”. Se viittasi nuorten irtautumiseen vanhemmistaan ja uuden yhteiskunnan perustamiseen.

Kahden ensimmäisen vuoden ajan lehti ilmestyi kuukausittain, ja jokainen numero oli omistettu tietyn taiteilijan töille. Tämä taiteilija myös vastasi numeron kannen suunnittelusta. Esimerkiksi vuoden 1898 heinäkuun numero keskittyi tšekkiläisen jugendtaiteilija Alphonse Muchan tuotantoon.

Ver Sacrumin graafisen ilmeen pääsuunnittelija oli Koloman Moser, joka suhtautui lehden ulkoasuun erittäin luovasti ja muutti sitä jatkuvasti pyrkien harmoniseen kokonaisuuteen tekstin ja kuvituksen välillä. Ainutlaatuista oli lehden neliömuoto, mikä oli tuolloin aivan uutta aikakauslehdissä. Tämä formaatti tarjosi suunnittelijoille uusia mahdollisuuksia käyttää useita tekstipalstoja, koristeellisia reunuksia ja negatiivista tilaa. Neliön ja ruudukon käytön sesessionistit omaksuivat skotlantilaisesta Arts and Crafts -liikkeestä, erityisesti Charles Rennie Mackintoshin töistä. Mackintoshista tuli myös sesessionistien jäsen.

Ver Sacrum käsitteli kuvataiteen ja grafiikan lisäksi myös musiikkia, runoutta ja teatteria. Vuosien 1898 ja 1899 numeroissa julkaistiin Rainer Maria Rilken runoja, ja joulukuun 1901 numero oli omistettu kokonaan musiikille.

Ver Sacrumin julkaisu lopetettiin joulukuussa 1903 todennäköisesti varojen puutteen vuoksi. Lehden laatu oli heikentynyt asteittain jo vuodesta 1900 lähtien, kun julkaisutahti oli kasvanut 24 numeroon vuodessa.

## Lähteet
Eero Piipari

**Eero Matti Piipari** (15. helmikuuta 1931 Helsinki – 30. marraskuuta 2012 Helsinki) oli suomalainen  yritysjohtaja ja vuorineuvos.

Piiparin vanhemmat olivat rakennusmestari Matias Piipari ja kansakoulunopettaja Tekla Elisabeth Hyvämäki ja puoliso vuodesta 1957 voimistelunopettaja Helena Tellervo Järvinen. Ylioppilaaksi Piipari tuli 1950 ja valmistui lainopin kandidaatiksi 1957, varatuomarin arvon hän sai 1961. Piipari oli valmistuttuaan Maaseudun keskusrakennustoimisto -yhtiön lakimies ja siirtyi 1961 Rakennuskunta Hakan lakimieheksi. Hakassa hänet nimitettiin 1965 apulaisjohtajaksi ja 1968 johtajaksi. Hakan varatoimitusjohtaja Piiparista tuli 1975, toimitusjohtaja 1982 ja pääjohtaja ja hallituksen puheenjohtaja 1988. Vuorineuvoksen arvon Piipari sai 1986, eläkkeelle hän jäi siirtyi 1991. 

## Lähteet
Topias Listo

**Topias Listo** (s. 16. joulukuuta 2002) on suomalainen jalkapalloilija, joka edustaa Veikkausliigassa pelaavaa FC Hakaa.

## Lähteet

## Aiheesta muualla
*
Savonkaita

**Savonkaita** on järvi Ruokolahden pohjoisosassa Etelä-Karjalassa. Sen pinta-ala on 1,8 neliökilometriä. Etäisyys Imatralta on 34 kilometriä pohjoiseen.

## Maantiede
Savonkaita on länsi–itäsuuntaisesti pitkänomainen, etäisyys järven länsirannalta itärannalle on 4,1 kilometriä. Järven soikeahkossa itäosassa syvyydet vaihtelevat jyrkästi. Syvin kohta, 17 metriä, sijaitsee järven koilliskolkassa. Itäosasta länteen Savonkaita kapenee, ja muistuttaa salmea. Järven keskiosassa on 10–15 metriä syvä alue, jonka länsipuolella on matalikko. Järven läntisimmässä osassa on 9–11 metriä syviä kohtia.

Savonkaidassa sijaitsee kuusi pientä saarta. Järven rannoilla on haja-asutusta ja peltoaukea. Savonkaita laskee sen koillispuolisen Ihalanjärven kautta Suureen Jukajärveen (81,1 metriä mpy). Savonkaidan pohjoispuolella sijaitsee Riitjärvi (101,3 metriä mpy) ja luoteispuolella Peukalojärvi (104,6 metriä mpy).

Savonkaidan vesitilavuus on 7&nbsp;464&nbsp;000 kuutiometriä.

Savonkaita (04.127.1.057) kuuluu Lieviskänjärven valuma-alueeseen (04.127), joka on kolmannen jakovaiheen vesistö Vuoksen päävesistössä (04). Toinen jakovaihe on Pihlajaveden–Kokonselän alue (04.12) ja ensimmäinen Suur-Saimaan alue (04.1). Savonkaita on Suuren Jukajärven ja Ihalanjärven jälkeen laajin Lieviskänjärven alueen 73:sta vähintään hehtaarin laajuisesta vakavedestä. Sitä seuraavat Peukalojärvi, Riitjärvi, Pieni Jukajärvi ja Laihajärvi.

## Lähteet
Väinö Pekkala

**Väinö Mikko Pekkala** (9. maaliskuuta 1908 Rovaniemi – 15. elokuuta 2000 Helsinki) oli suomalainen insinööri, yritysjohtaja ja vuorineuvos.

Pekkalan vanhemmat olivat rakennusurakoitsija Matti Pekkala ja Maria Eveliina Lukkariniemi ja puolisot vuodesta 1936 Irja Kaarina Maria Sirén ja vuodesta 1985 Maria Sofia Suutari-Jääskö. Työväenliikkeen vaikuttaja, sisällissodassa teloitettu Leo Pekkala oli hänen veljensä. Väinö Pekkala valmistui ylioppilaaksi tulonsa jälkeen rakennusalan diplomi-insinööriksi 1931 ja toimi aluksi virkamiehenä valtion ja kuntien palveluksessa muun muassa Oulussa, Kouvolassa ja Kemissä, jossa hän rakennutti apulaiskaupunginjohtajana Ajoksen sataman. Sodassa hän oli pioneerikomppanian päällikkö ja -pataljoonan komentaja, Lapin sodan aikana Kemin evakuointipäällikkö ja kaupungin kunnostustöiden johtaja. Sotilasarvoltaan Pekkala oli insinöörimajuri. Pekkala perusti Kemissä 1945 Rakennustuote-nimisen yhtiön, josta tuli merkittävä keskisuuri,  valtakunnallinen rakennusliike. Hänellä oli myös useita alansa luottamustoimia ja hän oli Kemin kaupunginvaltuuston ja -hallituksen jäsen.  Yrityksensä johtamisesta Pekkala luopui 1982, mutta toimi sen hallituksen puheenjohtajana vuoteen 1995 asti. Pekkala sai vuorineuvoksen arvon 1978. 

## Lähteet
Koloman Moser

**Koloman Moser** (30. maaliskuuta 1868 Wien – 19. lokakuuta 1918 Wien) oli itävaltalainen taiteilija, graafikko ja monipuolinen taideteollisuuden alalla toiminut suunnittelija. Hän vaikutti  merkittävästi 1900-luvun alun graafiseen taiteeseen.

Moser opiskeli Wienin taideakatemiassa ja Kunstgewerbeschulessa, jossa hän sittemmin opetti professorina vuodesta 1899 lähtien. Moser oli Wienin sesessionistien taiteilijaryhmän huomattavimpia jäseniä sekä yksi Wiener Werkstätten perustajista. Moser toimi myös yhtenä Itävallan johtavan taidelehden Ver Sacrumin kuvittajista. Moser vastasi lehden graafisesta ilmeestä yhdessä Gustav Klimtin ja Josef Hoffmannin kanssa.

Moser vaikutti laajasti taideteollisuuden alalla. Hän suunnitteli muun muassa kirjankansia, postimerkkejä, vinjettejä ja kuvituksia lehtiin, lasimaalauksia, posliinitöitä ja keramiikkaa, lasitöitä, koruja sekä huonekaluja. Moser oli käyttötaiteiden ja taideteollisuuden edelläkävijä, joka pyrki kaikissa suunnittelutöissään yksinkertaisuuteen ja selkeyteen. Hän piti esikuvanaan Kreikan ja Rooman klassisen taiteen ja arkkitehtuurin puhtaita linjoja.

## Kuvagalleria

Kuva:Kolo Moser - Plakat für „Frommes Kalender“ - 1899.jpeg|Juliste *Frommes Kalender* (1899)
Kuva:Kolo Moser - Mädchenkopf - 1899.jpeg |Ver Sacrum -lehden kansikuva (1899)
Kuva:Kolo Moser - Exlibris für Otto Zuckerkandl -1906.jpeg |Otto Zuckerkandlin Exlibris (1906) 
Kuva:Kolo Moser - Bühnenbildentwurf für „Das Phantom“1.jpeg|Lavastusluonnos näytelmään *Das Phantom* (1913)
Kuva:Koloman Moser 005.jpg|Venus in der Grotte (1915)
Kuva: Koloman Moser - Selbstporträt - 5569 - Belvedere.jpg|Omakuva (noin 1915)


## Lähteet